ΑΠΌΦΑΣΗ ΤΗΣ ΕΠΙΤΡΟΠΉΣ της 28ης Απριλίου 2009 επί του αιτήματος της Ιρλανδίας να αποδεχτεί την απόφαση 2008/381/ΕΚ του Συμβουλίου για τη δημιουργία ευρωπαϊκού δικτύου μετανάστευσης [κοινοποιηθείσα υπό τον αριθμό Ε(2009) 2708] (2009/350/ΕΚ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, και ιδίως το άρθρο 11α, Εκτιμώντας τα ακόλουθα: (1) Στις 14 Μαΐου 2008, το Συμβούλιο εξέδωσε την απόφαση αριθ. 2008/381/ΕΚ για τη δημιουργία ευρωπαϊκού δικτύου μετανάστευσης (1) (ΕΔΜ) (στο εξής αναφέρεται ως απόφαση του Συμβουλίου 2008/381/ΕΚ). (2) Σύμφωνα με το άρθρο 1 του Πρωτοκόλλου για τη θέση της Ιρλανδίας, η Ιρλανδία δεν συμμετείχε στην έκδοση της απόφασης 2008/381/ΕΚ. (3) Σύμφωνα με το άρθρο 4 του εν λόγω Πρωτοκόλλου, η Ιρλανδία κοινοποίησε στο Συμβούλιο και την Επιτροπή την πρόθεσή της να αποδεχτεί την απόφαση 2008/381/ΕΚ. (4) Σύμφωνα με το άρθρο 11α της συνθήκης, η Επιτροπή εξέδωσε ευνοϊκή γνώμη (2) σχετικά με το αίτημα της Ιρλανδίας, στις 22 Δεκεμβρίου 2008, ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ: Άρθρο 1 Η απόφαση 2008/381/ΕΚ εφαρμόζεται στην Ιρλανδία. Άρθρο 2 Η Ιρλανδία θέτει σε ισχύ τις αναγκαίες διατάξεις για να συμμορφωθεί προς την απόφαση 2008/381/ΕΚ και ενημερώνει αμέσως σχετικά την Επιτροπή. Άρθρο 3 Η απόφαση 2008/381/ΕΚ τίθεται σε ισχύ για την Ιρλανδία από την ημερομηνία κοινοποίησης εκ μέρους της Ιρλανδίας της αποδοχής της απόφασης 2008/381/ΕΚ. Άρθρο 4 Η παρούσα απόφαση απευθύνεται στα κράτη μέλη. Βρυξέλλες, 28 Απριλίου 2009.

[Source: multi_eurlex | Tokens: 1393]